เมนมาวันที่ 20 มีนาคม และ19 เมษายน คาดว่าจะมาอีกช่วงวันสองวันนี้ครับ ซึ่งคิดว่าน่าจะผ่านช่วงตกไข่มาซักพักแล้วแต่วันนี้มีเซ๊กแล้วถุงยางแตก แต่แตกในช่วงใกล้หลั่งแล้วครับ แล้วก่อนหลั่งมีการเกร็งไว้ก่อน บวกกับหลั่งข้างนอก แต่ก็กินยาคุมฉุกเฉินไปแล้วทันทีอยากสอบถามว่า-ถ้าเม็นมาใน1-2วันนี้ จะถือว่าปลอดภัยเลยมั้ยครับ-ถ้าเม็นไม่มาภายในกำหนด ก็แปลว่าอาจจะมาจากผลของยาคุมฉุกเฉิน เราสามารถตรวจสอบได้ยังไงต่อบ้างว่าปลอดภัยครับ หรือต้องรอ14วัน แล้วตรวจครรภ์
สวัสดีค่ะ การทานยาคุมฉุกเฉินทันทีหลังจากมีเพศสัมพันธ์ดังกล่าว ยาคุมฉุกเฉินจะช่วยป้องกันการตั้งครรภ์ได้ประมาณ 95%ดังนั้นหากประจำเดือนมาในอีก 1-2 วันหลังจากนี้ (ซึ่งเป็นช่วงวันที่ประจำเดือนควรจะมา) ก็แสดงว่า ไม่มีการตั้งครรภ์เกิดขึ้นค่ะหากประจำเดือนไม่มา ก็อาจเป็นผลจากการทานยาคุมฉุกเฉินได้ นอกจากนี้ยังอาจเกิดจากสาเหตุอื่นๆ ได้อีก เช่น ความเครียด การทำงานหนัก พักผ่อนน้อย อดนอน อดอาหาร น้ำหนักลด เป็นต้นส่วนการจะทราบว่ามีการตั้งครรภ์เกิดขึ้นจากการมีเพศสัมพันธ์ในวันที่ 17 พ.ค. หรือไม่นั้น ต้องรออย่างน้อย 2 สัปดาห์นับจากวันที่ 17 พ.ค. หากประจำเดือนไม่มา จึงสามารถเริ่มตรวจหาการตั้งครรภ์ได้ค่ะ